section_heading: Opis
paragraph_text: Uglovna stambeno-poslovna peterokatnica nastala 1928. godine nadogradnjom četverokatnice sagrađene 1904–05. prema projektu Vjekoslava Bastla (Hönigsberg & Deutsch). Prvotna pročelja s bogatom secesijskom ornamentikom preoblikovana su i modernizirana 1927–28. prema skici berlinskog arhitekta Petera Behrensa. Kuća Feller-Stern prvo je djelo internacionalnog stila u Zagrebu i kao autorsko djelo istaknutog pionira moderne 20. st. zauzima značajno mjesto u topografiji međuratne europske arhitekture.